Amimona

En la helena mitologio, Amimona (helene Αμυμωνη, latine Amymone) estis filino de Danao, la reĝo en Libio kaj en Argo, prapatro de la gento de danaoj.
Danao havis kvindek filinojn, Danainojn. Ĉiuj kun sia patro fuĝis en Grekion, ĉar ilia onklo Egipto volis edzinigi ilin al siaj kvindek filoj.
Legendo rakontas, ke post albordiĝo en Argo sendis Danao siajn filinojn alporti akvon, por ke ili povu oferi al dioj. Amimona volis mortigi cervon, sed mise trafis Satiron, kiu atakis kaj ĝenis ŝin. La knabino vokis helpon kaj alrapidis la mara dio Posejdono mem, ĵetis al Satiro tridentan forkon kaj mortigis lin.
Kiam li poste permesis, ke la knabino eltiru tridenton el la tero, elŝprucis en tiu loko intensiva fonto, kiu estis nomigita per ŝia nomo.
Posejdono akiris amon de Amimona, edziĝis al ŝi kaj ili kune havis filon Naŭplion, kiu pli poste fondis faman samnoman havenurbon.

 Eksteraj ligiloj 
 Carlos Parada, "Greek Mythology Link": Danaids
 Amymone and Poseidon. Continuous Narrative on Roman Mosaics

Kategorio:Danaidinoj